Съобщение за изработване на проект на Подробен устройствен план – парцеларен план за техническата инфраструктура извънурбанизираната територия – промяна на трасе на водопровод Ф150 от НР Бъзън до ПС Хидромелиорации в землището на село Бъзън
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ВиК“ ООД предложение за изработване на проект на Подробен устройствен план – парцеларен план за техническата инфраструктура извънурбанизираната територия – промяна на трасе на водопровод Ф150 от НР Бъзън до ПС Хидромелиорации в землището на село Бъзън,  попада в обхвата на т.9.1 „Подробни устройствени планове, в т.ч.  планове за застрояване; парцеларни планове за елементите на техническата инфраструктура извън урбанизираните територии” от Приложение 2 на Наредбата за условията и реда за извършване на екологична оценка на планове и програми – Наредбата за ЕО, приета с ПМС №139 (ДВ, бр.57/2004г., изм. и доп., ДВ, бр.3/2018г.).

Съгласно изискванията на чл.2, ал.2, т.1 от Наредбата за ЕО, предложеният план подлежи на процедура по преценяване на необходимостта от екологична оценка.
На основание чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-4726-1/26.10.2018 г. 
Копие на писмото е изпратено в Община Русе и кметство село Бъзън.
